Reigerpark-seun glo ontvoerCuburne van Wyk. Cuburne van Wyk, ŉ driejarige seuntjie van Reigerpark in Boksburg aan die Oos-Rand, word sedert Woensdag vermis en die polisie vermoed dat hy ontvoer is. Lt. Kwenzakwakhe Ngobese, ŉ polisiewoordvoerder van Gauteng, het sê die seun is glo ontvoer terwyl hy omstreeks 16:00 buite sy ouerhuis in die Ramaphosa-informele nedersetting gespeel het. Sy ouers het hom Donderdag as vermis aangemeld. Die polisie vermoed dat hy steeds in die omgewing is. Volgens Pink Ladies, ŉ organisasie wat hom daarop toespits om vermiste persone op te spoor, het Cuburne ŉ blou sweetpakbroek met geel strepe aangehad. Die polisie ondersoek ŉ saak van ontvoering. Mense met inligting oor waar hy hom moontlik bevind, kan sers. Phathela by 082 733 8481 skakel.